Aizsardzības ministrija

izsludina konkursu uz ierēdņa amatu

**Valsts aizsardzības loģistikas un iepirkumu centra**

**Juridiskā departamenta**

**Iepirkumu juridiskā nodrošinājuma nodaļas vadītājs/a**

**Vispārējie darba pienākumi:**

* vadīt nodaļas darbu, noteikt uzdevumus un kontrolēt to izpildi, tostarp plānot, organizēt un nepārtraukti pilnveidot nodaļas darbu;
* nodrošināt iepirkuma procedūru atbilstību Publisko iepirkumu un Aizsardzības un drošības jomas iepirkumu likumos un citos normatīvos aktos noteiktajām prasībām;
* darboties iepirkumu komisijās un pildīt iepirkuma komisijas locekļa pienākumus;
* izstrādāt iepirkumu līgumu projektus;
* izvērtēt iepirkumu procedūru dokumentu kvalitāti no juridiskā viedokļa un to atbilstību normatīvo aktu prasībām;
* sniegt juridiskus atzinumus;
* pārstāvēt Iestādes intereses Iepirkumu uzraudzības birojā, tiesā un citās institūcijās.

**Prasības kandidātiem:**

* atbilstība Valsts civildienesta likuma 7. panta prasībām;
* atbilstība likuma “Par valsts noslēpumu” 9. panta prasībām;
* akadēmiskā vai otrā līmeņa profesionālā augstākā juridiskā izglītība (pretendentiem, kuri izglītību ir ieguvuši ārvalstīs, jāpievieno dokuments par tās akadēmisko atzīšanu Latvijā);
* vismaz divu gadu profesionālā juridiskā pieredze nozarei atbilstošā jomā pēdējo piecu gadu laikā;
* profesionālā pieredze darbā iepirkumu komisijās, iepirkumu komisiju vadīšanā, iepirkumu komisijas priekšsēdētāja pienākumu pildīšanā tiks uzskatīta par priekšrocību;
* pieredze vadošā amatā;
* labas juridiskās zināšanas un izpratne jautājumos, kas saistīti ar iepirkumu procedūrām un saistību tiesībām;
* pieredze un zināšanas publisko iepirkumu jomā;
* vēlama pieredze iekšējo normatīvo aktu izstrādē;
* spēja noteikt prioritātes, vadīt, plānot un organizēt komandas darbu;
* prasme izteikt un argumentēt savu viedokli un patstāvīgi pieņemt lēmumus
* prasme vērtēt faktus, paredzēt un novērtēt riskus, piedāvāt problēmu risinājumu;
* prasme analizēt un apstrādāt dažāda veida informāciju;
* angļu valodas zināšanas (sarunu vešanai un dokumentu izstrādei);
* izpratne par valsts pārvaldes iestādes darbības principiem, iestādes funkcijām un mērķiem, aizsardzības nozares darbību kopumā;
* labas prasmes tehnisko līdzekļu un sistēmu lietošanā (MS Office programmas lietotāja līmenī).

**Piedāvājam:**

* darbu valsts iestādē ar iespēju iegūt daudzpusīgu profesionālo pieredzi no 2021. gada 1. janvāra.
* Darba vietu: Biksēres iela 6, Rīga.
* mēnešalgu (sākot no EUR 1253 līdz EUR 1647 pirms nodokļu nomaksas) un sociālās garantijas.
* labus darba apstākļus, profesionālus un atbalstošus kolēģus.
* profesionālās pilnveidošanās un izglītošanās iespējas.
* veselības apdrošināšanu pēc pārbaudes laika.

Motivācijas vēstuli, CV un izglītības apliecinoša dokumenta kopiju 10 dienu laikā no sludinājuma publicēšanas dienas Nodarbinātības valsts aģentūras CV un vakanču portālā jāiesniedz vai jānosūta Aizsardzības ministrijas Personāla nodaļai K.Valdemāra ielā 10/12, Rīgā, LV–1473 vai nosūtot uz e-pasta adresi vakances@mod.gov.lv

Tālrunis uzziņām 67335268, 67335200.

Informējam, ka izskatīsim tos pretendentu pieteikumus, kuri būs iesnieguši visus sludinājumā norādītos dokumentus noteiktajā formā.

Lūdzam ievērot, ka ar pretendentiem, kurus aicināsim uz pārrunām, sazināsimies divu nedēļu laikā pēc pieteikšanās beigu termiņa. Par konkursa rezultātiem informēsim tikai uz interviju uzaicinātos pretendentus.

Pamatojoties uz Eiropas Parlamenta un Padomes regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK (Vispārīgā datu aizsardzības regula) 13. pantu, Aizsardzības ministrija informē, ka:

1. Jūsu pieteikuma dokumentos norādītie personas dati tiks apstrādāti, lai nodrošinātu šīs atlases konkursa norisi;
2. iepriekš minētās Jūsu personas datu apstrādes pārzinis ir Aizsardzības ministrija, kontaktinformācija: Krišjāņa Valdemāra iela 10/12, Rīga, LV-1473.